# data[].attributes.body
http://naqeeuddin18.blogspot.com/2017/08/karangan-tentang-cara-cara-untuk.html

# data[].attributes.attachment_link.readable_text
Saya juga menjadikan ibadat sebagai salah satu cara untuk mengurangkan tekanan yang dihadapi.Setiap hari saya akan mendirikan solat , sekurang-kurangnya lima kali sehari kerana solat merupakan tiang agama. Apabila saya tidak mendirikan solat, hal ini bermakna runtuhlah agama saya. Sesungguhnya, solat memberikan ketenangan yang tidak dapat saya ungkapkan dengan kata-kata. Solat yang khusyuk akan menjadikan saya melupakan semua tekanan yang saya hadapi, malah saya dapat merasakan betapa dekatnya diri saya denganYang Maha Pencipta. Jiwa berasa tenang dan damai, hati juga menjadi bersih. Benarlah seperti yang pernah dikatakan oleh seorang penceramah gaya hidup sihat, Encik Norhisham Mustaffa bahawa solat merupakan senaman yang paling ampuh untuk memberikan kesihatan terbaik buat tubuh badan kita . Ketika rukuk dan sujud, darah akan mengalir dengan lebih sempurna di tubuh kita. Demikian juga ketika saya duduk di antara dua sujud dan duduk tahyat awal serta akhir, kedudukan tubuh dan jari-jari kaki memberikan bentuk senaman yang begitu berkesan. Selepas mendirikan solat, saya akan berzikir yang mampu membersihkan dan memberikan kedamaian kepada hati serta jiwa. Saya sangat menyedari dan menginsafi bahawa hanya Allah yang dapat membantu saya dalam segala hal. Lantaran itu, saya menjadikan ibadat sebagai usaha yang terbaik untuk menghindari dan mengurangkan tekanan yang dihadapi.

. Setiap tahun ayah dan ibu akan membawa saya serta adik melancong ke luar negara. Sehingga kini kami telah melawat Indonesia, China, Kemboja dan India selain melancong di dalam negara. Sejujurnya, setiap kali melancong saya dapat merasakan keterujaan dan kegembiraan yang membolehkan saya melupakan segala masalah yang membelenggu fikiran. Secara tidak langsung, tekanan yang mengganggu fikiran yang berpunca daripada masalah yang dihadapi dapat saya atasi atau setidak-tidaknnya dapat saya lupakan sebentar. Ketika melancong itu, saya dapat menikmati keindahan dan keunikan panorama negara lain di samping menambahkan pengetahuan tentang budaya dan sejarah negara tersebut, bertepatan dengan maksud peribahasa Melancong merupakan aktiviti kekeluargaan yang amat saya nanti-nantikan jauh perjalanan luas pemandangan, banyak pula pengalaman. Ketika melawat Solo dan Jogjakarta di Pulau Jawa, Indonesia umpamanya, saya dapat menyaksikan keunikan budaya mereka walaupun kita masih dalam rumpun yang sama, iaitu Melayu. Seni tari mereka sangat halus dan mempesona berdasarkan gerak jari tangan, kaki dan tubuh mereka dengan iringan muzik gamelan yang syahdu. Adat di keraton pula masih dikekalkan untuk tatapan pelancong walaupun sistem pemerintahan beraja tidak lagi diamalkan di republik tersebut. Keunikan Candi Borobudur amat mengagumkan dengan seni binanya yang amat halus. Keseluruhan aktiviti ketika melancong itu termasuk sesi membeli-belah cukup membantu saya melupakan segala tekanan yang dihadapi.

Sebagai kesimpulan, terdapat pelbagai usaha yang saya lakukan untuk menghadapi tekanan dalam kehidupan. Walau apa-apa pun yang berlaku, mahu atau tidak, saya terpaksa menghadapi segala tekanan yang ada demi kelangsungan hidup yang lebih bermakna. Tekanan merupakan masalah dan tekanan juga merupakan sumber motivasi, justeru tanpa tekanan, hidup kurang berseri umpama pokok yang tidak berbunga. Dengan tekanan jugalah fikiran saya menjadi lebih matang dan dewasa. Di sebalik ketabahan saya menghadapi tekanan itu, saya masih memerlukan insan lain untuk menghadapinya dengan lebih rasional. Dalam hal ini, kedua-dua ibu bapa akan menjadi sumber rujukan saya di samping rakan-rakan sebaya yang rapat hubungannya dengan saya. Saya juga tidak melupakan guru yang mendidik dan mengajar saya menjadi insan berilmu. Sesungguhnya, hanya dengan ketabahan dan keimanan yang kukuh dapat membantu saya menghadapi semua tekanan dengan tenang.

Stres merupakan masalah yang sedang dihadapi oleh masyarakat Malaysia. Polemik ini merujuk kepada tekanan yang tinggi sehingga menaikkan tekanan darah dan membawa kepada ketidakstabilan emosi. Lantaran menerjah arus modenisasi, pelbagai sektor di Malaysia telah berkembang bagai cendawan tumbuh selepas hujan. Sektor-sektor tersebut memerlukan perkhidmatan rakyat untuk melonjakkan prestasi mereka. Dunia yang semakin materialistik pula memaksa rakyat bekerja kerasbagai lebah menghimpun madu demi menyara keluarga mereka dan membeli peralatan yang diingini. Harga barang yang tinggi serta kos hidup yang melambung menyebabkan masyarakat pelbagai cara kontemporari untuk bersaing dengan industri lain. Hakikatnya, rakyat Malaysia mendepani kepincangan ini sehingga menjejaskan organisasi sosial negara. Persoalan yang sering berlegar-legar di benak fikiran kita ialah apakah cara atau minhaj untuk mengurangkan masalah stres dalam kalangan rakyat Malaysia?

Pada asasnya, rakyat Malaysia hendaklah meluangkan masa mereka untuk bersukan. Sukan amat sesuai untuk semua lapisan masyarakat dan membantu mengurangkan tekanan. Misalnya, permainan bola sepak, badminton, tenis dan sebagainya bukan sahaja memberi suasana yang berbeza, bahkan juga membantu menyihatkan badan. Hal ini dikatakan demikian kerana melalui sukan, seseorang mengeluarkan peluh dan hormon endorfin yang mencerdaskan otak, persis badan cergas, otak cerdas. Aktiviti ini boleh dimain di padang, taman permainan atau gelanggang yang berhampiran dengan rumah masyarakat. Dengan bermain bersama rakan-rakan kita, fokus kita akan beralih daripada beban kerja kepada suasana permainan. Kita tidak akan memikirkan kerja seharian dan proses ini boleh merehatkan otak kita. Tegasnya, orang ramai perlu bersukan untuk memperoleh kebaikanserampang dua mata, iaitu mengatasi masalah stres disamping menyihatkan diri, persissambil menyelam minum air.

Selain itu, rakyat negara kita perlu beriadah dan berekreasi. Aktiviti bermandi-manda di air terjun, makan angindan sebagainya membebaskan kita daripada cengkaman realiti. Aktiviti sedemikian boleh diadakan bersama keluarga mahupun rakan sepejabat secara berkala. Contohnya, pada cuti sekolah, hari keluarga dan pelepasan umum. Persekitaran yang berteraskan flora dan fauna serta penuh dengan udara nyaman mampu menyegarkan diri kita. Bunyi air mengalir serta dendangan lagu alam semulajadi dapat menenangkan jiwa kita yang dahulu dikongkong oleh hiruk-pikuk bandar. Suasana yang sejuk dan senyap mengajar kita melepaskan tekanan dengan melelapkan mata di bawah sebatang pokok redup. Hakikatnya, tekanan kita dapat dilepaskan dan diganti pula dengan jiwa yang tenang. Justeru, tidak dinafikan aktiviti beriadah dan berekreasi melepaskan stres kita di samping memberi persekitaran berbeza, bak kata peribahasa,jauh perjalanan, luas pemandangan.

Rentetan itu, individu yang menghadapi masalah stres yang serius harus berjumpa dengan doktor. Hal ini demikian kerana doktor lebih berpengalaman dan tahu cara mengubatinya, persis kata mutiara, jauhari juga yang mengenal manikam. Apabila kita mengalami sakit kepala atau migrain, doktor dapat memberi khidmat kesihatan dan menasihati kita untuk menangani tekanan. Imbasan CT dapat menunjukkan kondisi otak manakala kepakaran doktor menganalisis dan mendiagnos diri kita untuk mengelakkan masalah ini bertambah ruwet, persissebelum kudis menjadi tokak. Seterusnya, pemberian ubat-ubatan menenangkan jiwa boleh merawat gejala ini. Kita juga dapat bertanya dan menjelaskan kekeliruan kita. Intihanya, perkhidmatan doktor wajar diperoleh untuk menangani masalah stres kerana doktor memahami anatomi badan kita.

Sebagai penggulung segala yang dibincangkan, masalah stres merupakan satu kekangan serius dan harus ditangani sebelum nasi menjadi bubur. Sekiranya tidak, nescaya masyarakat tidak dihembusi bayu keharmonian lantaran terikat dengan kehidupan rancak di bandar. Justeru, semua pihak harus bekerjasamabagai aur dengan tebing dalam mencari jalan penyelesaian serta tidak memandang enteng terhadap polemik inipersis rumput di tepi jalan. Sesungguhnya, Beng Tju, seorang pemikir unggul pernah menukilkan kata-kata, "rakyat ialah akar bangsa, jika akarnya sihat, pokoknya sihat juga". Tuntasnya, masalah stres perlu dibendung untuk menjamin masa depan masyarakat yang sejahtera, damai dan permai.

. Remaja hari ini berdepan dengan pelbagai tekanan dalam usaha memenuhi keinginan ibu bapa dan guru untuk menjadi pelajar yang cemerlang. Stres yang dihadapi telah menyebabkan ada remaja yang mengambil tindakan yang tidak sesuai Jelaskan usaha-usaha yang perlu anda lakukan untuk menangani stres.

Zaman remaja diakui sebagai zaman yang sangat indah namun penuh pancaroba. Remaja akan meneroka pelbagai sudut kehidupan demi mencari hala tuju mereka. Dalam tempoh pengembaraan itu, remaja akan berdepan dengan pelbagai masalah yang menguji ketabahan mereka. Ada remaja yang berjaya menangani masalah dengan baik namun ada juga yang tewas dalam kancah emosi sehingga mencetuskan permasalahan yang lebih serius. Remaja seperti inilah yang perlu dibantu agar mampu menangani tekanan emosi dalam jiwa mereka dengan cara yang bijak.

Apabila dibebani masalah, remaja lebih cenderung untuk melarikan diri daripada masalah dengan mencetus masalah lain. Contohnya, remaja selalu berdepan dengan konflik keluarga kerana pandangan yang berbeza. Jika itu berlaku, mereka mengambil jalan mudah dengan keluar melepak bersama rakan-rakan yang mungkin mendorong mereka untuk melakukan perkara-perkara negatif. Mereka mula tidak pulang ke rumah kerana tidak ingin bertembung dengan punca masalah di rumah. Hakikatnya tindakan itu tidak bijak kerana langkah terbaik adalah dengan mencari punca masalah tersebut dan berbincang bersama-sama agar yang keruh dapat dijernihkan. Jelas bahawa merungkai benang yang kusut adalah lebih baik daripada terus menambah masalah.

Ada juga remaja yang gemar memendam rasa apabila berdepan dengan masalah. Mereka akan menjadi pendiam dan jika keadaan itu dibiarkan berterusan, kemungkinan mereka akan menjadi murung. Kemurungan yang berlebihan akan membawa kepada masalah jiwa. Perkara ini boleh dielakkan jika remaja mencari seseorang yang boleh dipercayai untuk meluahkan masalah mereka. Teman baik merupakan orang yang sepatutnya dijadikan sandaran namun remaja perlu bijak memilih orang yang paling dipercayai. Walaupun orang yang mendengar tidak mampu membantu, sekurang-kurangnya luahan masalah itu dapat meringankan kekusutan yang bermain di minda. Melepaskan apa yang terbuku di jiwa merupakan terapi paling baik dalam menangani stres.

Selain itu, cara yang tepat untuk mengatasi stres adalah dengan mendekatkan diri kepada Tuhan. Berdoa dan meluahkan rasa hati kepada Tuhan dapat meringankan bebanan. Dengan mendekatkan diri kepada Tuhan, remaja dapat menerima hakikat bahawa masalah yang datang itu adalah dugaan daripada Tuhan untuk menguji tahap keimanan seseorang. Dugaan itu akan dipandang dari sudut yang positif jika remaja menerima segala masalah sebagai ketentuan atau takdir daripada Tuhan. Maka mendekatkan diri kepada Tuhan dengan beribadat merupakan cara yang paling tepat untuk menghilangkan keresahan hati dan remaja boleh memohon petunjuk daripada Tuhan untuk menyelesaikan masalah tersebut.

Kerunsingan terbukti dapat dihindarkan atau diatasi dengan cara beriadah. Jika ada masalah, luangkan masa untuk bersenam atau berjalan-jalan di kawasan riadah yang tenang. Ini selaras dengan slogan badan cergas otak cerdas. Aliran darah yang lancar hasil aktiviti riadah dapat mengurangkan tekanan pada minda yang berserabut dan kemungkinan remaja dapat melupakan seketika masalah yang sedang ditanggung. Remaja juga patut mengajak rakan atau ahli keluarga untuk bersama-sama beriadah dan hasil komunikasi ketika sesi riadah dapat membantu meringankan masalah. Tuntasnya, proses biologi yang tercetus ketika beriadah dapat memberi ilham kepada remaja untuk menyelesaikan masalah emosi yang ditanggung.

Kesimpulannya, stres tidak boleh dibiarkan menguasai diri kerana implikasinya terlalu besar. Orang yang sedang dalam tekanan yang keterlaluan selalunya tidak dapat mengawal diri sendiri. Justeru, jika kita sedang mengalami stres, berusahalah untuk mengatasinya secepat mungkin. Begitu juga jika kita melihat rakan yang sedang dalam tekanan, carilah jalan untuk membantunya mengatasi masalah tersebut. Cegah sebelum parah adalah jalan yang terbaik sebelum nasi menjadi bubur.

Kesimpulannya, tekanan stres akan menyebabkan seseorang tidak boleh menjalani aktiviti seharian dan hal ini mengurangkan produktiviti mereka. Oleh itu, kaedah mengenal potensi diri dan berfikiran positif merupakan cara yang terbaik untuk mengurangkan tahap stres dalam kalangan pelajar. Kita haruslah ingat bahawa, remaja hari ini merupakan tonggak generasi dan bakal pemimpin negara kita pada masa depan. Oleh itu, pelbagai langkah yang efektif perlu dilakukan oleh semua pihak sehingga ke akar umbinya untuk menangani isu stres ini daripada berlarutan.

Terdapat empat jenis faktor yang boleh menyebabkan berlakunya tekanan kepada diri seseorang. Yang pertama adalah tekanan survival atau (survival stress). Survival stress ini berlaku apabila anda berada dalam keadaan terancam sama ada dari segi emosi, fizikal dan perasaan seperti takut untuk mengatasi ancaman yang sedang dihadapi. Yang keduanya pula adalah tekanan yang berlaku dalam diri (internally generated stress), di mana individu yang mempunyai personaliti Jenis A (type-A personality) iaitu bercita-cita terlalu tinggi, berkehendakkan kesempurnaan dalam semua kerja, terlalu mementingkan kerja dan mengharapkan hasil yang tinggi.

Yang ketiganya pula, tekanan atau stess yang disebabkan persekitaran tempat kerja (Enviromental & Job Stress). Tekanan ditempat kerja boleh timbul apabila wujudnya persekitaran tidak kondusif seperti ruang tempat kerja yang sempit, ruang dan keadaan kerja yang tidak sesuai. Suasan bising dan bingit semasa berkerja dan pengurusan persekitaran yang tidak cekap di tempat kerja.

Terdapat juga tekanan yang disebabkan oleh gaya hidup dan pekerjaan (fatigue & overwork stress). Antara faktor yang menyumbang kepada tekanan jenis adalah seperti bebanan kerja seperti tekanan dari segi masa atau tarikh luput kerja yang perlu disiapkan dan terbeban dengan tangungjawab di luar keupayaan dan pengalaman diri. Perubahan dasar dan prosuder di tempat kerja juga salah satu faktor yang menyebabkan berlakunya tekanan tambahan pula individu tersebut sukar menyesuaikan diri mengikut peredaran masa.

Tekanan dalam perkembangan kerjaya juga boleh berlaku contohnya timbul kebimbangan terhadap jaminan pekerjaan serta kurangnya peluang kenaikan pangkat atau gaji. Biasanya akan berlaku fenomena jemu dan kecewa terhadap pekerjaan ketika sejak di dalam tempoh pekerjaan. Semasa bekerja juga, seseorang itu juga terdedah kepada situasi yang penuh tekanan seperti berhadapan dengan kerenah pelanggan atau majikan. Biasanya pihak atasan menuntut lebih daripada apa kemampuan pekerjanya dan melakukan sesuatu diluar keupayaan mereka. Inilah punca berlakunya sesuatu tekanan kepada individu.

Begitu berhadapan dengan pelanggan, pelanggan yang terlalu cerewet akan menyebabkan pekerja tidak dapat tahan dengan keadaan sebegitu, sehinggalah menyebabkan mereka tertekan. Tekanan demi tekanan yang berlaku menyebabkan seseorang itu tidak tertahan dan terbawa-bawa ke rumah. Apabila dirumah faktor-faktor seperti hubungan keluarga yang tidak begitu baik di mana mereka kurang mendapat sokongan dan nasihat yang betul daripada keluarga akan bertambah tertekan. Itu tidak masuk lagi hal-hal seperti masalah kewangan, masalah kesihatan, dan banyak lagi perubahan dalam kehidupan yang lain. Contohnya; kelahiran anak, perkahwinan, penceraian, kematian mahupun perpindahan. Semuanya diatas ini, adalah punca-punca yang menyumbang kepada berlakunya tekanan atau stress kepada diri seseorang individu tersebut.

Berdasar keempat-empat jenis punca tekanan ini, dapatlah dirumuskan bahawa tekanan dan stress ini disebabkan oleh masalah-masalah yang timbul dalam kehidupan seharian kita. Berlaku pula tekanan disebabkan oleh tidak ada penyesuaian yang betul dalam berhadapan dengan masalah tersebut. Apabila tidak ada penyesuaian yang betul maka tekanan atau stess yang dihadapi oleh individu tersebut akan menjejaskan kehidupan seharian serta kesihatan mental mereka.

# data[].attributes.attachment_link.title
karangan tentang cara-cara untuk menangani stress

# data[].attributes.attachment_link.description
Karangan 1: Setiap manusia tidak terlepas daripada menghadapi tekanan dalam kehidupan. Hal ini bertepatan dengan maksud peribahasa, bumi...

# data[].attributes.body
Meningkatkan kualiti hidup

Menjamin tahap kesihatan yang baik

Menstabilkan kesihatan mental

Melahirkan masyarakat yang disiplin

# data[].attributes.attachment_link.readable_text
Tahap kesihatan yang baik

Kebaikan utama gaya hidup yang sihat ialah amalan yang membina ini sentiasa memastikan tahap kesihatan berada dalam keadaan yang baik. Sebagai contohnya, gaya hidup sihat selalu memberi faedah kepada kecergasan fizikal. Misalnya , dengan melakukan aktiviti senaman secara kerap , kehidupan seseorang itu menjadi lebih sihat dan menceriakan.

Senaman seperti bersukan, berekreasi, bersenam robik, berjalan dan berlari memastikan tubuh kita menjadi cergas dan sistem peredaran darah menjadi lebih teratur. Pada masa yang sama, sistem imunisasi manusia menjadi lebih cekap dan seterusnya stamina dan kekuatan dapat dibina. Selain daripada itu, amalan gaya hidup yang sihat juga menggurangkan risiko menghadapi penyakit berbahaya.

Sebagai contohnya, apabila kita sering melakukan senaman ataupun mengambil makanan dengan kadar nutrisi yang betul, maka kita dapat mengelakkan diri daripada pendedahan kepada penyakit berbahaya. Misalnya, penyakit seperti diabetes dan penyakit jantung sering mencari mangsa yang kurang mengamalkan amalan gaya hidup yang tidak sihat seperti merokok dan makan makanan yang berkolestrol. Ini adalah salah satu faktor kepentingan menjaga kesihatan.

Menstabilkan kesihatan mental dan mengurangkan tekanan

Seterusnya, gaya hidup sihat juga adalah salah satu kepentingan menjaga kesihatan yang menjamin kestabilan kesihatan mental serta sentiasa mengawal ataupun mengurangkan tekanan. Sebagai contohnya, amalan berehat dan tidur dengan kadar yang mencukupi dapat mengurangkan tekanan dan menenangkan tubuh badan serta minda.

Dengan bersikap lebih prihatin terhadap masa rehat dan masa tidur proses metabolism juga dapat dijalankan dengan lancer. Berikutan dengan itu, gaya hidup sihat yang lain seperti pemikiran positif mampu memberi jalan penyelesaian bagi kemelut-kemelut yang serius tanpa mengadapi tekanan yang berlebihan.

Ini adalah kerana tekanan yang kita hadapi kadang kala boleh menjuruskan kepada masalah mental ataupun masalah sosial seperti pembuangan bayi, vandalisme dan sebagainya.

Mendisiplinkan masyarakat

Pada masa yang sama, gaya hidup yang sihat juga melahirkan insan yang disiplin dan sihat dari segi fizikal dan persekitaraannya. Misalnya, seseorang yang mengamalkan gaya yang positif akan sentiasa menjaga kebersihan diri sendiri dan juga persekitaraanya. Dengan mengutamakan kebersihan , maka kita dapat menghalang wabak-wabak penyakit dari terus tersebar.

Di samping itu, kita juga dapat hidup dalam suasana yang sihat dan harmoni. Amalan seperti menjaga kebersihan diri serta persekitaraan melalui mandi, berpakaian bersih, gotong-royong dan membuang sampah-sarap dalam tong sampah akan membentuk disiplin dan peribadi seseorang.

Hubungan Menjaga Kebersihan Diri Dengan Menjaga Kesihatan

Kebersihan dan kesihatan mempunyai hubungan yang sangat kuat, dengan menjaga kebersihan diri, anda sebenarnya telah menjaga kesihatan anda. Seperti yang kita tahu, apabila kita menjaga kebersihan diri, pelbagai penyakit dapat dijauhi dan dihindari.

Selain itu, dengan menjaga kebersihan diri, keadaan mental anda akan lebih positif kerana kebersihan juga mempengaruhi mood dan psikologi kita. Apabila mood dan psikologi kita positif, ianya adalah satu tanda kesihatan mental yang baik. Oleh itu, anda perlu menjaga kebersihan diri kerana ianya memberi kesan dalam menjaga kesihatan anda samada jasmani atau pun mental.

Kepentingan Menjaga Kesihatan

Kesimpulannya, terdapat banyak faktor penting dalam membincangkan kepentingan menjaga kesihatan. Kita menjaga kesihatan bukan sekadar untuk sihat secara luaran dan dalaman, malah dengan menjaga kesihatan, kita sebenarnya memberi kesan kepada masyarakat, organisasi dan banyak lagi kerana kesihatan kita sangat mempengaruhi produktiviti kita.

# data[].attributes.attachment_link.description
Kebaikan utama gaya hidup yang sihat ialah amalan yang membina ini sentiasa memastikan tahap kesihatan berada dalam keadaan yang baik. Sebagai contohnya, gaya hidup sihat selalu memberi faedah kepada kecergasan fizikal. Misalnya , dengan melakukan aktiviti senaman secara kerap , kehidupan seseorang itu menjadi lebih sihat dan menceriakan.

# data[].attributes.body
Alah bisa tegal biasa

Di mana ada kemahuan di situ ada jalan

Kalau tidak dipecahkan ruyung manakan dapat sagunya

Sebelum nasi menjadi bubur

Sesal dulu pendapatan sesal kemudian tiada guna

Alang-alang mandi biar basah

Pengayuh sayang djbasahkan, perahu tidak akan sampai ke seberang

Bukan sekadar hangat-hangat tahi ayam

Sediakan payung sebelum hujan

Sudah terhantuk baru terngadah

Mencegah itu lebih baik daripada mengubati

# data[].attributes.attachment_link.title
Peribahasa & Mutiara Kata Tema Kesihatan Dan Sukan

# data[].attributes.attachment_link.description
Peribahasa dan mutiara kata biasa digunakan dalam penulisan karangan bagi menghadirkan jalinan bahasa yang indah di samping menunjukkan pe...

# data[].attributes.body
Memakai pelitup muka

Menjaga penjarakan sosial

Elak kawasan orang ramai

Kerap mencuci tangan

Membuat ujian saringan kendiri sebelum pulang ke kampung

Segera berjumpa dengan doktor sekiranya mendapat simptom

Menjaga kebersihan diri

# data[].attributes.body
1. Ibu bapa : peka dengan berita tentang penyakit berjangkit,

2. Sekolah : mengadakan PdPr

3. Masyarakat : elak kawasan orang ramai

4. Kerajaan: memberi peringatan kepada masyarakat agar menjaga penjarakan sosial,

5. Pihak swasta

6. Pihak media: menenangkan masyarakat sambil menyebarkan maklumat yang benar melalui siaran radio, televisyen

# data[].attributes.body
Cara pemakanan : makanan yang mengandungi bahan kimia

Terdedah kepada sinaran radiasi yang tinggi

Genetik

Gaya hidup seperti minum arak, merokok

# data[].attributes.body
isi: individu tersebut dapat menonjolkan perwatakan yang menarik.

huraian : Hal ini kerana penampilan diri seseorang melambangkan pandangan pertama masyarakat terhadap perwatakan seseorang.

contoh : Apabila individu tersebut menjaga kebersihan diri, tanggapan pertama masyarakat terhadap individu tersebut adalah seorang yang disiplin, tegas serta pandai mengurus masa.

kesan : Kesannya, individu tersebut akan disenangi oleh masyarakat. Lantaran itu, mudah menyesuaikan diri di mana sahaja persis peribahasa masuk kandang kambing mengembek, masuk kandang lembu menguak.

# data[].attributes.body
isi  : mengadakan hobi
huraian : hobi merupakan aktiviti yang dilakukan pada masa lapang serta dapat menggembirakan seseorang itu.
Contoh : melukis, mendengar muzik, membaca buku
kesan: dapat me

# data[].attributes.body
I- berasa stres and sedih hampir setiap hari dalam pekerjaan atau kehidupan

H- seseorang tidak pandai menangani tekanan dan telah mendorong kepada kemurungan

C- berfikiran persimistik dalam setiap perkara dan mementingkan pandangan orang lain terhadap diri mereka

K- pesakit mengambil tindakan yang kurang rasional (seperti membunuh diri)

# data[].attributes.body
Kesan kesihatan akibat prosedur pembedahan termasuklah:

Parut di tempat pembedahan

Kesukaran melawan jangkitan

Lymphedema atau pembengkakan pada lengan dan kaki

Masalah kekurangan nutrien

Masalah kognitif seperti sukar untuk fokus atau kehilangan ingatan

Perubahan pada fungsi seksual atau kesuburan

Kesakitan kronik atau berlanjutan untuk tempoh lama

Kesukaran bercakap atau menelan

KESAN KEMOTERAPI

Keletihan

Kesukaran berfikiran secara fokus

Menopaus awal

Masalah jantung

Keupayaan paru-paru merosot

Masalah buah pinggang dan kencing

Masalah saraf seperti kebas dan kekejangan

Lemah otot

Kanser sekunder

Masalah pergigian

Hilang pendengaran

TERAPI RADIASI

Katarak

Keletihan

Mulut kering

Keguguran rambut secara kekal

Masalah dengan kelenjar tiroid atau adrenal

Ketidaksuburan

Menghentikan atau memperlahankan pertumbuhan tulang pada kanak-kanak

Kepekaan kulit meningkat terhadap pendedahan cahaya matahari

Masalah dengan ingatan atau keupayaan untuk belajar

Kanser sekunder seperti kanser kulit

KELESUAN

# data[].attributes.body
Kepentingan utama menjaga kebersihan diri adalah supaya kesihatan fizikal dan mental terjamin. Setiap kali kita ingin membersihkan diri seperti mandi atau mencuci tangan, pasti kita akan menggunakan sabun yang berfungsi sebagai ejen pembersih bakteria-bakteria atau bahan yang mengancam kesihatan diri kita. Aktiviti memberus gigi juga memerlukan ubat gigi yang bertindak untuk membersihkan gigi dan mulut kita daripada sisa makanan dan minuman yang kita makan serta minum. Perlakuan menjaga kebersihan ini dapat mengelakkan kita daripada dijangkiti penyakit dan juga merebakkan kepada orang lain. Virus Covid-19 yang melanda dunia telah memberikan satu fenomena yang jelas tentang pentingnya kita menjaga kebersihan diri demi menjamin kesihatan dan nyawa diri dan orang sekeliling. Persis kata mutiara, mencegah lebih baik daripada merawat.

Manfaat lain daripada menjaga kebersihan diri adalah ia dapat mewujudkan suasana yang kondusif kepada diri dan orang sekeliling kita. Bayangkan jika anda atau kenalan anda tidak mandi, tidak memberus gigi dan memakai pakaian yang sama selama beberapa hari. Kita pasti akan berasa tidak selesa dengan bau-bauan yang terhasil daripada peluh dan daripada persekitarannya. Bak kata pepatah, buang yang keruh, ambil yang jernih. Sekiranya kita menjaga kebersihan diri dengan baik, diri kita akan berasa selesa begitu juga dengan orang sekeliling. Kesannya, setiap perkara seperti pembelajaran di sekolah bagi anak-anak dan suasana bekerja di pejabat bagi ibu dan bapa akan lebih kondusif dan menenangkan. Sedikit sebanyak ia membantu kita untuk lebih fokus dengan tugasan atau tanggungjawab yang perlu dilaksanakan. Izharnya, kebersihan diri memberikan kita keselesaan yang diperlukan untuk diri dan orang sekeliling.

Pada masa yang sama, menjaga kebersihan diri dapat memberikan imej yang baik dan keyakinan diri yang tinggi. Apabila kita menjaga kebersihan diri, secara langsung ketrampilan diri akan menjadi lebih baik. Misalnya kuku dipotong kemas, rambut disikat rapi dengan meletakkan minyak rambut dan memakai minyak wangi yang menyegarkan atau mengharumkan. Pakaian pula digosok dengan seterika dan terletak rapi pada tubuh badan. Kekemasan pada diri akan menaikkan imej kita kerana orang sekililing lebih selesa untuk bergaul dengan penampilan yang kemas dan segak. Jika kebersihan ini dititik beratkan oleh setiap diantara kita, pasti masyarakat kita akan mempunyai penampilan yang lebih baik dan dipandang tinggi oleh masyarakat asing mirip seperti apa yang anak-anak muda hari ini memandang masyarakat di Korea Selatan. Intihannya, kebersihan diri menjadi faktor utama kepada penampilan dan keyakinan diri.

Pada masa yang sama, menjaga kebersihan diri dapat memberikan imej yang baik dan keyakinan diri yang tinggi. Apabila kita menjaga kebersihan diri, secara langsung ketrampilan diri akan menjadi lebih baik. Misalnya kuku dipotong kemas, rambut disikat rapi dengan meletakkan minyak rambut dan memakai minyak wangi yang menyegarkan atau mengharumkan. Pakaian pula digosok dengan seterika dan terletak rapi pada tubuh badan. Kekemasan pada diri akan menaikkan imej kita kerana orang sekililing lebih selesa untuk bergaul dengan penampilan yang kemas dan segak. Jika kebersihan ini dititik beratkan oleh setiap diantara kita, pasti masyarakat kita akan mempunyai penampilan yang lebih baik dan dipandang tinggi oleh masyarakat asing mirip seperti apa yang anak-anak muda hari ini memandang masyarakat di Korea Selatan. Intihannya, kebersihan diri menjadi faktor utama kepada penampilan dan keyakinan diri.

# data[].attributes.body
Kesukaran untuk bekerja kerana masalah fizikal atau emosi

Perubahan hubungan dengan insan tersayang, ahli keluarga atau rakan

Menjejaskan keyakinan diri

Kesukaran untuk mendapatkan insurans kesihatan atau nyawa

Kesukaran berkomunikasi tentang kebimbangan diri

Tekanan kewangan

# data[].attributes.body
Berkongsi perasaan dengan seseorang
Bercakaplah dengan ahli keluarga atau  kawan-kawan rapat anda yang anda percayai dan dapat memahami perasaan anda .  Luahkanlah dan kongsi perasaan anda dengan mereka.
Apabila anda berkongsi perasaan dengan orang lain , anda akan berasa lega dan ini dapat mengurangkan tekanan yang anda hadapi.  Anda akan merasai bahawa masih ada orang yang sayang dan ambil berat tentang diri anda.

# data[].attributes.body
Berurut.
Apabila anda stres pada kebiasaannya otot-otot di bahagian leher dan bahu akan menjadi tegang.  Belajarlah cara urut leher dan bahu kerana urutan ini boleh melegakan tegangan otot dan melancarkan perjalanan darah.

Urutan kaki juga boleh dilakukan untuk mengurangkan stres.

Berehat dan mendengar muzik.
Apabila anda stres berehatlah sambil mendengar alunan muzik yang  lembut.  Muzik  dapat membantu mengurangkan denyutan jantung yang laju dan tubuh badan anda akan mula relak serta  pernafasan anda akan kembali normal. Ini membuat anda   berasa tenang.  Pilihlah muzik yang lembut dan menenangkan.

Beriadah.
Luangkan sedikit masa anda untuk melakukan aktiviti  di luar rumah sama ada bersama keluarga atau rakan-rakan.  Lakukanlah aktiviti yang anda sukai.  Beriadah dapat menenangkan fikiran dan membuat anda berasa gembira serta menghilangkan stres.
Bernafas dengan dalam.
Lakukan latihan pernafasan yang boleh meningkatkan pertukaran oksigen dan karbon dioksida  dalam sel tubuh bagi mengurangkan ketegangan.
Beribadat.
Sekiranya anda mengalami tekanan atau stres anda boleh melakukan ibadat  seperti berzikir dan sembahyang mengikut kepercayaan masing-masing.  Beribadat dapat memberi sokongan emosi dan boleh melegakan perasan seseorang.

# data[].attributes.body
Sayur menjadi sumber serat yang sangat baik untuk kesihatan badan.

-memberi rasa kenyang lebih lama ⇢ mencegah makan berlebihan dan kenaikan berat badan ⇢ masalah obesiti dalam kalangan masyarakat dapat dikurangkan

C- brokoli, lobak merah & bayam

# data[].attributes.body
Vitamin yang terdapat dalam sayur-sayuran berkhasiat untuk mengawal kesihatan dan mencegah penyakit.

C- lobak merah (vitamin A)
mengekalkan imuniti, membantu mata berfungsi dengan baik

# data[].attributes.body
Kajian menunjukkan bahawa kandungan kimia dalam sayur dapat mencegah pelbagai penyakit.

C- Tomato (Lycopene)
mencegah penyakit jantung dan beberapa jenis kanser

# data[].attributes.body
Sayur mengandungi antioksida yang diperlukan untuk mencegah tubuh daripada penyakit.

C1- lada merah manis (vitamin C)
metabolisme protein

C2-  biji bunga matahari (vitamin E)
melindungi sel-sel daripada molekul berbahaya

# data[].attributes.body
Kandungan air dalam sayur dapat membantu melembapkan kulit.

# data[].attributes.body
isi : mandi setiap hari
- setelah penat bekerja seharian, sudah tentu badan akan mengeluarkan peluh di samping terdedah kepada pelbagai bakteria-bakteria di sekeliling sepanjang hari. oleh hal yang demikian, mandi amatlah penting agar dapat menanggalkan kotoran-kotoran pada badan.
- memastikan seluruh tubuh badan digosok dengan menggunakan sabun mandi agar segala kotoran seperti daki-daki pada tubuh badan dibuang.
- penyakit yang tidak diingini terutamanya penyakit kulit seperti ketuat dan bisul dapat dielakkan kerana mengelak itu lebih baik daripada mengubati.

isi: memakai baju yang bersih
- mengelakkan jangkitan bakteria
- badan tidak rasa melekit dan selesa untuk melakukan aktiviti harian
- sentiasa berasa segar dan berbau wangi

isi: memotong kuku kaki dan tangan apabila kelihatan panjang / membasuh tangan sebelum makan
- membersihkan kotoran di tapak tangan dan di celah-celah jari
- makanan sentiasa bersih dan tidak tercemar
- mengelakkan keracunan makanan

isi: mencuci rambut
- membersihkan kelemumur
- menjaga kesihatan rambut
- mengelakkan rambut berbau terutamanya selepas melakukan aktiviti yang mengeluarkan peluh
- mengurangkan masalah gugur rambut

isi: mengosok gigi
- elak nafas berbau yg boleh ganggu org lain
- guna ubat gigi yg sesuai agar gigi sihat dan kuat
- yakin untuk bercakap dengan orang / org selesa untuk dekat dengan kita

# data[].attributes.body
isi: beriadah pada waktu petang
- menyihatkan tubuh badan
- menggalakkan badan berpeluh
- badan dapat mengeluarkan toksin yang tidak diingini
- meningkatkan kecergasan badan

isi: makan makanan berkhasiat
- pemakanan seimbang mengikut piramid makanan atau suku suku separuh
- komposisi makanan yang sesuai
- menadapat nutrien yang mencukupi untuk tubuh badan

isi: rehat yang secukupnya
- mengurangkan rasa penat setelah bekerja seharian
- merehatkan minda
- mengurangkan stres dan tekanan
- melakukan aktiviti pada hari seterusnya dengan lebih efektif dan produktif
- menjamin kualiti kerja yang tinggi

isi: sentiasa menjaga kebersihan diri dan persektiaran
- mewujudkan suasana yang harmoni dan menggalakkan pemikiran positif apabila meluangkan masa di tempat yang bersih dan selesa
- kerap menukar pakaian bersih
- membasuh cadar tempat tidur, membersihkan tandas
- mengelakkan rasa tekanan

isi:  Menjalankan pemeriksaan kesihatan secara berkala iaitu 6 bulan sekali.
- dpt mengesan penyakit pada peringkat awal
- memastikan kesihatan diri berada dalam keadaan baik pada setiap masa